Diari Oficial de la Generalitat Valenciana


Sumari del DOGV 7993, del 06-03-2017 (2017/1160)

Notificació de la sentència dictada en el procediment de divorci contenciós número 977/2015.
--------------------------------------------------------------------------------------------

### Dades del document

Número de DOGV
:   7993

Data del DOGV
:   06-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1160


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 977/2015. [2017/1160]  
Procediment: Assumpte civil 000977/2015.  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana, que en el judici a què es fa referència s'ha dictat la resolució que té l'encapçalament i la dispositiva que són com segueix:  
  
«Sentència número 351/2016  
Castelló de la Plana, 14 de juny de 2016  
José Luis Conde-Pumpido García, magistrat jutge de Primera Instància número 7 de Castelló de la Plana, he conegut aquestes actuacions de judici de divorci número 977/2015, promogudes a instàncies de Génesis Verónica Obando Contreras, representada per la procuradora la senyora Sanz Gomis i defensada pel lletrat el senyor González Nicolás, contra Cristhian Ricardo Innocenti Flores, en rebel·lia, i en les quals ha sigut part el Ministeri Fiscal.  
Dispositiva  
Estime de manera parcial la demanda formulada per la procuradora la senyora Sanz Gomis, en nom i representació de Génesis Verónica Osando Contreras, contra Cristhian Ricardo Innocenti Flores, declare dissolt per divorci el matrimoni dels expressats litigants, amb tots els efectes legals, i adopte les mesures següents:  
  
1. Atribuïsc a la mare la custòdia i l'exercici exclusiu de la pàtria potestat respecte del fill menor, [?].  
2. El pare ha de pagar, en concepte de pensió d'aliments per al seu fill, la suma de 200 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus de consum.  
3. Les despeses extraordinàries necessàries que genere el fill seran sufragades per ambdós progenitors al 50 %.   
Tot això sense realitzar un pronunciament exprés condemnatori a costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies.  
  
De conformitat amb la disposició addicional 15a de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Una vegada siga ferma, inscriviu-ho al marge de la inscripció del matrimoni en el Registre Civil de Castelló de la Plana.  
Aquesta és la meua sentència, que pronuncie, mane i firme. El jutge.  
Publicació. La sentència anterior va ser llegida i publicada pel jutge que la va dictar, mentre estava constituït en audiència pública, el mateix dia que es va pronunciar, davant del secretari judicial. en done fe.»  
  
  
Atés que es desconeix el domicili o la residència actuals de la part demandada, en data 14 de juny de 2016, el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de sentència a Cristhian Ricardo Innocenti Flores.  
  
Castelló de la Plana, 14 de juny de 2016.- El lletrat de l'Administració de justícia: Pedro Moya Donate.